CELEX: C2005/229/18
Language: lv
Date: 2005-09-17 00:00:00
Title: Lieta C-286/05: Lūgums sniegt prejudiciālu nolēmumu — izteikts ar Verwaltungsgerichtshof Baden-Württemberg2005. gada 30. jūnija lēmumu lietā Reinhold Haug pret Land Baden-Württemberg

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/9
            
         Lūgums sniegt prejudiciālu nolēmumu — izteikts ar Verwaltungsgerichtshof Baden-Württemberg2005. gada 30. jūnija lēmumu lietā Reinhold Haug pret Land Baden-Württemberg
   
   (Lieta C-286/05)
   (2005/C 229/18)
   tiesvedības valoda — vācu
   Eiropas Kopienu Tiesā ir iesniegts izskatīšanai Verwaltungsgerichtshof Baden-Württemberg (Bādenes-Virtembergas Augstākā administratīvā tiesa, Vācija) lūgums sniegt prejudiciālu nolēmumu, kas izteikts ar 2005. gada 30. jūnija lēmumu lietā Reinhold Haug pret Land Baden-Württemberg (Bādenes-Virtembergas pavalsts) un kas Tiesā reģistrēts 2005. gada 18. jūlijā.
   
      Verwaltungsgerichtshof Baden-Württemberg lūdz Tiesu lemt par šādiem jautājumiem:
   
               1.
            
            
               Vai Regulas (EK, Euratom) Nr. 2988/95 (1) 2. panta 2. punkta otrais teikums ir piemērojams arī tad, ja pārkāpuma dēļ, kas noteikts šīs regulas 1. panta 2. punktā, tiek prasīta tikai nepamatoti saņemta atbalsta atmaksāšana (Regulas (EK, Euratom) Nr. 2988/95 4. panta 1. punkts) un nepamatoti saņemtais atbalsts, pamatojoties uz Kopienu tiesību normām, kas stājušās spēkā vēlāk, būtu jāatlīdzina mazākā apjomā, nekā paredzēja tās Kopienu tiesību normas, kas bija spēkā pārkāpuma izdarīšanas laikā?
               Ja atbilde uz pirmo jautājumu ir apstiprinoša:
            
         
               2.
            
            
               Vai Regulas (EK, Euratom) Nr. 2988/95 2. panta 2. punkta otrais teikums ir piemērojams arī attiecībā uz normām, kas regulē procentu maksāšanu, ja attiecīgajam uzņēmuma īpašniekam nav uzlikts administratīvs sods saskaņā ar šīs regulas 5. panta 1. punktu, bet gan no viņa tiek prasīta tikai nepamatoti saņemtā atbalsta atmaksāšana, kā tas noteikts šīs regulas 4. panta 1. punktā?
            
         
      (1)  OV L 312, 1. lpp.